ທ່ານ ເຈືອງຮ່ວາບິ່ງ ພົບປະເຈລະຈາກັບ ທ່ານປະທານສານ
ປະຊາຊົນສູງສຸດ ສ.ເກົາຫຼີ Yang Sung – tae
(ພາບ: vietnam+)
ໃນຂອບເຂດການຢ້ຽມຢາມ ແລະ ເຮັດວຽກຢູ່ ສ.ເກົາຫຼີ ໃນລະຫວ່າງວັນທີ 16 – 23/8. ທ່ານ ເຈືອງຮ່ວາບິ່ງ ເລຂາສູນກາງພັກ, ປະທານສານປະຊາຊົນສູງສຸດໄດ້ມີການພົບປະເຈລະຈາກັບທ່ານປະທານສານປະຊາຊົນສູງສຸດ ສ.ເກົາຫຼີ Yang Sung – tae. ທ່ານປະທານສານປະຊາຊົນສູງສຸດ ເຈືອງຮ່ວາບິ່ງ ແຈ້ງໃຫ້ຝ່າຍ ສ.ເກົາຫຼີ ຊາບບັນດາໝາກຜົນ ຊຶ່ງພາລະກິດປະຕິຮູບດ້ານຕຸລາການຂອງ ຫວຽດນາມ ບັນລຸໄດ້. ທ່ານປະທານສານປະຊາຊົນສູງສຸດ ເຈືອງຮ່ວາບິ່ງ ສະແດງຄວາມຂອບອົກຂອບໃຈ ລັດຖະບານ, ປະຊາຊົນ ສ.ເກົາຫຼີ, KOICA ແລະ ສານສູງສຸດ ສ.ເກົາຫຼີ ທີ່ໄດ້ໜູນຊ່ວຍສານປະຊາຊົນສູງສຸດ ຫວຽດນາມ ໃນການປັບປຸງພື້ນຖານດ້ານວັດຖຸ ແລະ ຍົກສູງຄວາມສາມາດບຳລຸງສ້າງດ້ານຕຸລາການຢ່າງແທດຈິງ ແລະ ມີປະສິດທິຜົນ. ທ່ານປະທານສານປະຊາຊົນສູງສຸດ ເຈືອງຮ່ວາບິ່ງ ຖືວ່າ: ໂຄງການນີ້ແມ່ນໜຶ່ງໃນບັນດາໂຄງການໜູນຊ່ວຍດ້ານເຕັກນິກບັນລຸໄດ້ປະສິດທິຜົນສູງສຸດຂອງສານປະຊາຊົນສູງສຸດ. ພ້ອມທັງ ປາດຖະໜາຢາກສືບຕໍ່ໄດ້ຮັບການສະໜັບສະໜູນ, ການໜູນຊ່ວຍຈາກບັນດາຄູ່ຮ່ວມມືຈາກ ສ.ເກົາຫຼີ ໃນອະນາຄົດ.
(ແຫຼ່ງຄັດຈາກ VOV)